Én ismerem őt, hiszen tőle származom, és ő küldött el engem.” (Jn 7,29)

A tömeg egyetértett abban, hogy ismeri Jézust. Ha ez valóban helytálló kijelentés lett volna, akkor megismerték volna az Atyát is. De már az előzőekben is láttuk, hogy valójában Jézust sem ismerték. Jézus itt ki is jelenti, Ő ismeri az Atyát. Következtetés: a tömeg nem.

Volt már korábban olyan kijelentése Jézusnak, hogy Ő és az Atya egyek. Ezen a hallgatók nagyon megbotránkoztat és meg is akarták kövezni Őt. Nem tudták elfogadni, hogy Jézus Isten lenne, hisz olyan hétköznapi volt. Jézus, ezáltal azt akarta bemutatni, megélni, hogy Isten közel jön az emberekhez, nem messziről, tőlük függetlenül él, hanem részese akar lenni a hétköznapoknak. Ismeri, tudja, mi veszi körül az embert. Ma is így működik! Mindenki életének része akar lenni!

*Vadon Gyula*